 Waxaan si toos ah u gali doonaa mawduuceen, annagoo waxbadan ka sheekeyn doona Soonka diimaha Samaawiga ah ay wadaagaan iyo bisha Ramadan muhiimadda ay diimaha u leedahay, شهر رمضان الذي أنزل فيه القرآن هدى للناس وبينات من الهدى والفرقان- البقرة 185 ilahay wuxuu ku leeyahay Bisha Ramadan waa bishii aan soo dajinay Quraanka, xaal uu u yahay Hannuun dadka, iyo Caddayn Hannuun iyo kala bixin Xaq iyo Baaddil, marka aan joogno Aayaddan , waxaan fur furi doonaa aanna hal hal u dhig dhigi doonaa qodobadda ay ka hadlayso Aayadda, ku bilaaw erayga والبينات من الهدى waxaa lagala jeedaa Kitaabka Injiilka Ah ama kitaabkii lagu soo dajiyay Nabi Ciise CS, waxaana caddayn u ah Aayadda 253 ee Suuradda Al Baqrah ee leh وآتينا عيسى ابن مريم البينات البقرة 253 Nabi Ciise CS waxaan siinay Albayinaat Ama Injiil, taas micnaheedu waxay tahay in bisha Ramadan uu isna soo dagay Injiilka Maadaama aayaddu sheegayso in ay tahay bishii uu soo dagay Quraanka, si lamid ahna waxaa jirta in ay isku bil yihiin labada kitaab ee Quraanka iyo Injiilka. 